Geen verwyt ná windbuks-doodArgieffoto Daar is geen sprake van skuld of verwyt nadat ŉ vrou per ongeluk deur haar jong dogter met ŉ windbuks doodgeskiet is nie, het die Volksblad Maandag berig. “Dit was ŉ tragiese ongeluk wat die lewe van ŉ wonderlike persoon geëis het,” het ŉ woordvoerder van die familie aan die koerant gesê. Die 12-jarige meisie het haar 45-jarige ma op Oukersaand by hul huis in Oude Westhoff, Bellville in Kaapstad, in die bors geskiet. Die windbuks was haar 14-jarige broer se Kersgeskenk. Die woordvoerder ontken bewerings op sosialemedia-netwerke dat die vrou geskiet is terwyl die dogter vir ŉ foto poseer het. Die ma is in die bors getref en het dieselfde aand in die hospitaal aan haar beserings bewyk. ŉ Gedenkdiens is Saterdag vir haar gehou. Die uitslag van ŉ nadoodse ondersoek is nog nie bekend nie. -SAPA Lees ook: Video: Debat oor windbuks-dood 12-jarige skiet ma per ongeluk op Oukersaand dood